ایمن بن خریم

نام و نسب 
ایمن بن خریم ہک صحابی ہن جیہڑے فتح مکہ دے بعد مسلمان تھئے۔ انہاں دا پورا ناں ایمن بن خریم بن فاتک بن الاخرم بن شداد بن عمرو بن الفاتک بن القلیب بن عمرو بن اسد بن خزیمہ الاسدی ہئی۔ انہاں دی ماء دا ناں الصماء بنت ثعلبہ بن عمرو بن حصین بن مالک الاسدیہ ہئی۔

 اسلام 
ایمن دے پیو حضرت خریمؓ بدری صحابی ہن، پر ایمن فتح مکہ دے ویلے اسلام قبول کیتا۔ اوہ رسول اللہ صلی اللہ علیہ وسلم دے زمانے وچ نکے ہن اتے ایندے بعد ٻہوں ݙینہاں تائیں زندہ رہے۔ عبد الملک دے زمانے تائیں انہاں دا پتہ لڳدے۔ انہاں دے دربار وچ آمد و رفت رہندی ہئی۔ ایں لمبے عرصے وچ ٻہوں وݙے وݙے انقلاب آئے، مسلماناں دے خون دیاں ندیاں وہہ ڳیاں، پر ایمن دے ہتھوں کہیں مسلمان دے خون دا ہک قطرہ وی نہ ڳیا۔ اوہ ایجھیں موقعیاں تے مسلماناں کوں ملامت کریندے رہ ڳئے۔ حضرت عثمانؓ دی شہادت تے انہاں ایں شعر وچ اپݨی بیزاری دا اظہار کیتا: "إن الذين تولوا قتله سفهاً لقوا أثاما وخسرانا وما ربحوا"۔

مروان نال انہاں دے ذاتی تعلقات ہن، پر اوندی خواہش دے باوجود ایمن نے اوندے زمانے دی لڑائیاں وچ کوئی حصہ نہ ڳھدا۔ ضحاک بن قیس نال جنگ دے زمانے وچ مروان نے پیغام بھیڄا جو اساں چاہندے ہیں جو تساں وی ساݙے نال جنگ وچ شریک تھیوو۔ انہاں جواب ݙتا جو میݙے پیو اتے چاچا بدری صحابی ہن اتے انہاں میکوں کہیں مسلمان نال نہ لڑݨ دا عہد ݙتا ہئی۔ انہاں مروان کوں سخت جواب ݙتا جیندے وچ انہاں آکھیا جے تساں دوزخ توں بری ہووݨ دی سند ڳھن آؤ تاں میں تہاݙے نال جنگ کریساں۔

 عام حالات 
ایمن مسلماناں وچ آپس وچ جیہڑیاں جنڳاں تھیاں، انہاں توں پاسے رہ ڳئے۔ بنو امیہ دے خلفاء نال انہاں دے ٻہوں ڳھاٹے اتے دوستانہ تعلقات ہن، خاص طور تے مروان نال، اتے ایں وجہ توں لوک انہاں کوں "خلیل الخلفاء" آہدے ہن۔ اوہ شاعر وی ہن پر صرف جنگی شعر آہدے ہن۔ انہاں حضور اکرم صلی اللہ علیہ وسلم توں کجھ حدیثاں وی روایت کیتیاں ہن۔ اموی خلفاء نال انہاں دے ٻہوں مراسم ہن اتے اوہ انہاں دے دربار وچ ٻہوں ودھ آندے ویندے ہن۔ انہاں توں ݙو حدیثاں وی روایت ہن۔

 منابع 
کتاب:مکمل اسلامی انسائیکلوپیڈیا،مصنف:مرحوم سید قاسم محمود،ص-275

 حوالہ جات 

ونکی:ویکی ڈیٹا حوالیاں آلے صفحے
ونکی:ویکی ڈیٹا آلے صفحے
ونکی:ویکی ڈیٹا دے مواد کوں ورتاوݨ آلے صفحے